Bátaszék

Bátaszék (saksa keeles Badeseck, horvaadi keeles Bacik) on linn Ungaris Tolna komitaadis Szekszárdi kreisis.

 Geograafiline asend 
Bátaszék asub komitaadikeskusest Szekszárdist ligikaudu 17 km lõunas. Linnast lähtuvad Sárbogárd–Bátaszéki, Dombóvár–Bátaszék ja Bátaszék–Baja–Kiskunhalasi raudteeliinid.

 Ajalugu 
Rauaajal oli praeguse Bátaszéki kohal keltide asula. 1146. aastal asustas kuningas Géza II sinna tsistertslaste kloostri. 1242. aasta märtsi alguses hävitasid mongolid kloostri ja kiriku. Kloostri taastamine võttis väga palju aega ja seda ei suudetudki täies mahus taastada. 1419. aastal läks klooster benediktlaste valdusse. 15. sajandil sai Bátaszék turulinnaks. 1529. aastal tegid türklased Bátaszéki maatasa. Pärast türklaste väljaajamist toodi alates 1718. aastast piirkonda saksa asunikke. 1860. aastate keskel hävis suur osa Bátaszékist tulekahjus. Raudteeühenduse sai asula 1871. aastal. Teise maailmasõja järel saadeti suurem osa Bátaszéki saksa rahvusest elanikkonnast riigist välja. Vahepeal kaotatud linnaõigused sai Bátaszék tagasi 1995. aastal.Története Bátaszék. Vaadatud 7. mail 2024

 Sõpruslinnad 
 Besigheim, Saksamaa
 Ditrău, Rumeenia
 Tekovské Lužany, Slovakkia

 Varia 
Bátaszékis kasvav tamm tuli võitjaks 2016. aasta Euroopa aasta puu valimisel.The oldest tree of Bátaszék Tree of the Year. Vaadatud 7. mail 2024

 Viited 

Kategooria:Ungari linnad
Kategooria:Tolna komitaat